**Դորոթի Վիրջինիա Մարգարեթ Ջուբա** (անգլ.՝ Dorothy Virginia Margaret Juba, դեկտեմբերի 11, 1927(1927-12-11), Նյու Յորք, Նյու Յորք, ԱՄՆ - մայիսի 3, 1990(1990-05-03), Ֆորթ Լոդերդեյլ, Ֆլորիդա, ԱՄՆ), հայտնի է որպես **Դովիմա**, 1950-ական թվականների ամերիկյան մոդել։

Կենսագրություն
--------------

Ծնվել է Նյու Յորքի Քուինս թաղամասում, լեհ-ամերիկացի ոստիկանի հոր և ծննդով իռլանդացի մոր ընտանիքում։ Նա առաջին մոդելն էր, ով օգտագործել է մեկ անուն։ Դովիմա անունը կազմված է նրան տրված երեք անունների առաջին երկու տառերից։

Դովիմային նկատել է *Վոգ*-ի խմբագիրներից մեկը՝ Նյու Յորքի Հինգերորդ պողոտայում։ Հաջորդ օրը Դովիման լուսանկարվել է Իրվին Փենի հետ։ Նա սերտորեն համագործակցել է Ռիչարդ Ավեդոնի հետ, ով լուսանկարել է նրան երեկոյան երկար զգեստով կրկեսի ասպարեզում փղերի հետ։ Այս լուսանկարը *Dovima with the Elephants* արված է 1955 թվականին օգոստոսին Փարիզի Ձմեռային կրկեսում, 2010 թվականին դարձել է շատ հայտնի և վաճառվել 1,151,976 դոլարով։ Այս զգեստը առաջին երեկոյան զգեստն էր, որը նախագծվել էր Քրիստիան Դիորի նոր օգնական՝ Իվ Սեն Լորենի կողմից։ Դովիման իր ժամանակի ամենաբարձր վարձատրվող մոդելն էր՝ նա վաստակում էր 60 դոլար մեկ ժամում, մինչդեռ լավագույն մոդելներից շատերը ժամում ստանում էին մինչև 25 դոլար։ Նա հայտնի դարձավ, որպես *the Dollar-a-Minute Girl*։

Նա երկրորդական դեր է խաղացել *Զվարճալի դեմք* ֆիլմում (Paramount, 1957), որտեղ կատարել է արիստոկրատ արտաքինով, բայց դատարկագլուխ, նորաձևության մոդել՝ Մարիոնի դերը։

1958 թվականին հուլիսի 14-ին Մանհեթենում ծնվել է Դովիմայի աղջիկը՝ Էլիսոնը։ Էլիսոնի հայրը Դովիմայի երկրորդ ամուսինն էր՝ Ալան Մյուրեյը։

Մուրեյից ամուսնալուծվելուց հետո, Դովիման հայտնվելով կարիքի մեջ, 1960-ական թվականների ընթացքում սկզբում իրեն փորձեց դերասանական արվեստում, ապա աշխատեց որպես գործակալ։ Վերջ ի վերջո, 1970-ական թվականներին նա հայտնվեց իր ծնողների մոտ, ովքեր տեղափոխվել էին Ֆլորիդա։ Մինչև 1980-ական թվականները Ֆլորիդայի Ֆորտ Լոդերդեյլի *The Two Guys Pizza Parlor* հյուրանոցում Դովիման աշխատեց որպես տնօրեն։

Նա մահացավ 1990 թվականին մայիսի 3-ին լյարդի քաղցկեղից, 62 տարեկան հասակում։

Ֆիլմագրություն
--------------

* *Funny Face*, Մարիոնի դերում (1957)
* *Kraft Suspense Theatre*, տիկին Ալինա Փարմենթերի դերում (1 դրվագ, 1964)
* *The Man from U.N.C.L.E.*, տիկին Քարդայի դերում (1 դրվագ, 1964)
* *My Favorite Martian*, մոդելի դերում (1 դրվագ, 1964)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  Internet Movie Database — 1990.
2. 1 2 3  Blasberg, Derek. «How Richard Avedon Redefined Beauty with "Dovima with Elephants"—and What Happened Next». *Vanity Fair*.
3. ↑  Richard Avedon, Gelatin-silver print (1981). «Dovima with the Elephants - evening dress by Dior, Cirque d'Hiver, Paris, August 1955». *Victoria and Albert Museum*.
4. ↑  Paul Fraser Collectibles
5. ↑  «Exhibition: Yves Saint Laurent, Broadbent Gallery, March–October 2005». *Kent State University*. Արխիվացված է օրիգինալից 2005 թ․ հոկտեմբերի 26-ին.
6. ↑  Morris, Bernadine (1990 թ․ մայիսի 5). «Dovima, a Regal Model of the 50's, Is Dead at 63 (Published 1990)» – via NYTimes.com.

Արտաքին հղումներ
----------------

* Dovima bio (archive)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ |
|  |
| Չափորոշչային վերահսկողություն | LCCN: no2002108519 · VIAF: 9522781 · WorldCat VIAF: 9522781 |

 |